Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: Melléklet a 63/2004. (IV. 27.) FVM rendelethez
Paragraph Index: 2712

1. Az R. 7. számú melléklete 1.2.3.1. pontjának helyébe a következõ rendelkezés lép: „1.2.3.1. A fertõzött szaporítóanyag elõállító területeket és annak növényállományát haladéktalanul zárlat alá kell helyezni. A fertõzés tüneteit mutató növényeket a termõhelyen és annak közvetlen környezetében meg kell semmisíteni. Gyümölcstermõ, erdei és díszfa fajok fertõzött egyedeire, állományára és területére határidõre megszabott kötelezõ védekezést kell elrendelni. A fertõzött növényeket erõs, illetve szisztémikus fertõzés esetén meg kell semmisíteni. Az olyan növényeket, amelyek csak részlegesen fertõzöttek, a beteg részek eltávolításával, csonkolásával kell tünetmentesíteni. A vad- és díszcserje fajok tünetes, illetve fertõzõképes egyedeit, állományát minden esetben meg kell semmisíteni. A megsemmisítéseket és a csonkázásokat a kórokozó azonosítását követõen haladéktalanul a növényanyag eltávolításával és égetésével kell végrehajtani.”

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes